wickkiey/tamil-wikipedia-chunked huggingface dataset:
# ஹாக்ஐ (தொலைக்காட்சித் தொடர்)

**ஹாக்ஐ** என்பது 2021 ஆம் ஆண்டு வெளியான அமெரிக்க நாட்டு அதிரடி குற்றப்புனைவு மீநாயகன் தொலைக்காட்சி குறுந்தொடர் ஆகும். இந்த தொடர் கிளின்ட் பார்டன் மற்றும் கேட் பிசப் ஆகிய மார்வெல் காமிக்சு கதாபாத்திரங்களை அடிப்படையாகக் கொண்டு டிஸ்னி+ ஓடிடி தளத்திற்காக ஜொனாதன் இக்லா என்பவர் உருவாக்கியுள்ளார்.  
இந்த தொடர் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத்தின் ஐந்தாவது தொலைக்காட்சி தொடர் ஆகும். இது மார்வெல் திரைப் பிரபஞ்சத் திரைப்படங்களின் தொடர்ச்சியைப் பகிர்ந்து கொள்கிறது. மற்றும் இந்த தொடரின் கதை 2019 ஆம் ஆண்டு வெளியான அவெஞ்சர்ஸ்: எண்ட்கேம் படத்தின் நிகழ்வுகளுக்குப் பிறகு நடைபெறுகிறது.  
இந்த தொடரில் நடிகர் ஜெரமி ரெனர் என்பவர் திரைப்படத் தொடரில் இருந்து மீண்டும் கிளின்ட் பார்டனாக நடிக்க, இவருடன் இணைந்து ஹைலி ஸ்டெயின்பீல்ட், டோனி டால்டன், பிற பீ, பிரையன் டி'ஆர்சி ஜேம்ஸ், அலெக்ஸ் பவுனோவிக், பியோட்டர் ஆடம்சிக், லிண்டா கார்டெல்லினி, சைமன் கால்லோ, வேரா பார்மிகா, அலகுவா காக்ஸ் போன்ற பலர் நடித்துள்ளார்கள்.  
இந்த தொடர் மொத்தம் ஆறு அத்தியாயங்களில் உருவாக்கப்பட்டு தனது முதல் இரண்டு அத்தியாயங்களும் நவம்பர் 24, 2021 அன்று திரையிட்டது, இது மார்வெல் திரைப் பிரபஞ்சத்தின் நான்காம் கட்டத்தின் ஒரு பகுதி தொடர் ஆகும். இந்தத் தொடர் வெளியாகி நேர்மறையான விமர்சனங்களைப் பெற்றது, விமர்சகர்கள் அதன் சண்டைக் காட்சிகள் மற்றும் முன்னணி நடிகர்களின் ஜோடி பொருத்தம் பற்றி பாராட்டினார்கள்.
# விக்கிப்பீடியா:Statistics/weekly/28-Nov-2021
| 217 | 42.106.72.72 | 0 | 1 | 0 | 0 | 0 | 0 | 0 | 1 | 0 |  |
| 218 | 42.111.145.77 | 0 | 1 | 0 | 0 | 0 | 0 | 0 | 1 | 151 |  |
| 219 | 202.21.42.4 | 0 | 1 | 0 | 0 | 0 | 0 | 0 | 1 | 55 |  |
| 220 | 2401:4900:2606:A728:0:44:762:4301 | 0 | 1 | 0 | 0 | 0 | 0 | 0 | 1 | 43 |  |
| 221 | Mariyaclintan M | 0 | 0 | 0 | 0 | 0 | 0 | 1 | 1 | 0 |  |
| 222 | Stang | 0 | 1 | 0 | 0 | 0 | 0 | 0 | 1 | 0 |  |
| 223 | INR007 | 0 | 1 | 0 | 0 | 0 | 0 | 0 | 1 | 0 |  |
| 224 | 129.0.79.75 | 0 | 1 | 0 | 0 | 0 | 0 | 0 | 1 | 183 |  |
| 225 | Lesenwriter | 0 | 1 | 0 | 0 | 0 | 0 | 0 | 1 | 85 |  |
| 226 | 2402:4000:B194:3E0B:1:0:C54C:2CD5 | 0 | 1 | 0 | 0 | 0 | 0 | 0 | 1 | 65 |  |
| 227 | 106.197.138.163 | 0 | 1 | 0 | 0 | 0 | 0 | 0 | 1 | 0 |  |
| 228 | Uksharma3 | 0 | 1 | 0 | 0 | 0 | 0 | 0 | 1 | 77 |  |
| 229 | 2001:8F8:1625:DAE:11C3:7449:F54E:C726 | 0 | 1 | 0 | 0 | 0 | 0 | 0 | 1 | 16 |  |
| 230 | Suyash.dwivedi | 0 | 1 | 0 | 0 | 0 | 0 | 0 | 1 | 120 |  |
| 231 | 2409:4072:6412:AAB9:770E:1903:4803:D3EE | 0 | 1 | 0 | 0 | 0 | 0 | 0 | 1 | 146 |  |
| 232 | 2409:4071:E96:2552:0:0:2BC9:DA0F | 0 | 1 | 0 | 0 | 0 | 0 | 0 | 1 | 21 |  |
| 233 | 175.157.173.150 | 0 | 1 | 0 | 0 | 0 | 0 | 0 | 1 | 8 |  |
| 234 | 2401:4900:1F2C:6611:65B5:3FFE:5F53:BC20 | 0 | 1 | 0 | 0 | 0 | 0 | 0 | 1 | 0 |  |
| 235 | 2409:4072:6C9C:A501:7F5B:AB5E:4F61:5F2E | 0 | 1 | 0 | 0 | 0 | 0 | 0 | 1 | 0 |  |
| 236 | 59.96.231.97 | 0 | 1 | 0 | 0 | 0 | 0 | 0 | 1 | 153 |  |
| 237 | 2402:3A80:1902:81E0:B6B9:F68B:D1FE:1762 | 0 | 1 | 0 | 0 | 0 | 0 | 0 | 1 | 0 |  |
| 238 | 117.249.187.152 | 0 | 1 | 0 | 0 | 0 | 0 | 0 | 1 | 0 |  |
| 239 | Jamadagni | 0 | 1 | 0 | 0 | 0 | 0 | 0 | 1 | 37 |  |
| 240 | 2409:4072:786:52C:38B3:B1E1:B896:E822 | 0 | 1 | 0 | 0 | 0 | 0 | 0 | 1 | 0 |  |
| 241 | 2409:4072:813:F4CE:FEE7:ED31:2592:8890 | 0 | 1 | 0 | 0 | 0 | 0 | 0 | 1 | 0 |  |
| 242 | Em-mustapha | 0 | 1 | 0 | 0 | 0 | 0 | 0 | 1 | 0 |  |
| 243 | 2409:4072:6384:8847:0:0:1747:F0AC | 0 | 1 | 0 | 0 | 0 | 0 | 0 | 1 | 1 |  |
| 244 | 2402:3A80:51E:7D5:0:58:5167:FC01 | 0 | 1 | 0 | 0 | 0 | 0 | 0 | 1 | 44 |  |
| 245 | 42.109.144.160 | 0 | 1 | 0 | 0 | 0 | 0 | 0 | 1 | 87 |  |
| 246 | 2405:201:D006:1CD:A8AD:1ED7:4FBD:46DC | 0 | 1 | 0 | 0 | 0 | 0 | 0 | 1 | 201 | } |
# மைக்ரோனிய அக்குலெடா

***மைக்ரோனிய அக்குலெடா*** (*Micronia aculeata*)என்பது கருப்பு வரி வெள்ளை அந்துப்பூச்சி ஆகும். இது யுட்ரானிடே குடும்பத்தில் மைக்ரோனினே துணைக் குடும்பத்தினைச் சார்ந்த சிற்றினமாகும். இது இந்தியா மற்றும் இலங்கை, சுலவேசி பகுதிகளில் காணப்படுகின்றது. இதனை முதன்முதலாக 1857-ல் அச்சில் குனீ என்பவர் விவரித்தார்.
# மைக்ரோனிய அக்குலெடா

## விளக்கம்

இதன் இறக்கையின் நீட்டம் 42 முதல் 50 மி. மீ. வரை இருக்கும். தலை, மார்பு மற்றும் வயிறு வெண்மையாகக் காணப்படும். சிறகுகள் வெண்மையாக, பிசுபிசுப்புடன் நெருக்கமாகப் பட்டையிடப்பட்டவை. சற்றே சரியாகா வரையறுக்கப்படாத முன்தோல் குறுக்கத்துடன், இடைநிலை, மற்றும் பிந்தைய இடைநிலை பிசுபிசுப்பான சாய்ந்த பட்டைகளுடையது. ஒரு நேர்த்தியான விளிம்பு கோடு மற்றும் பின்னங்கால்களின் வால் அடிப்பகுதியில் கரும்புள்ளி காணப்படும். அடிப்புறம் வெண்மையாகவோ பிசுபிசுப்பாகவோ காணப்படும். பல்பி நேர்த்தியாகவும், மெல்லியதாகவும், நீளமாகவும் இருக்கும். உணர்கொம்பு தடிமனாகவும் தட்டையாகவும் உள்ளது. மேல் நோக்கி வளைந்திருக்கும் கூர்மையான ஓர இரத்த நாளத்துடன் முன் இறக்கை உள்ளது. இதன் வெளி விளிம்பு நேராக உள்ளது.
# டேவிசு ஆக்சிசனேற்றம்

**டேவிசு ஆக்சிசனேற்றம்** (*Davis oxidation*) என்பது கீட்டோன்கள் அல்லது எசுத்தர்களிலிருந்து α-ஐதரக்சிலேற்றம் பெற்ற சேர்மங்களை உருவாக்கும் கரிம வேதியியல் வினையாகும். டேவிசு வினையாக்கி அல்லது இதையொத்த வேறு ஆக்சாசிரிடின் வினையாக்கிகள் இதற்காகப் பயன்படுத்தப்படுகின்றன. கீட்டோன் அல்லது எசுத்தரிலிருந்து அவற்றுடன் தொடர்புடைய ஈனோலேட்டை உருவாக்குவதற்காக காரச் சூழலில் வினை நிகழ்த்தப்படுகிறது.  
இந்த வினை அமைடுகளுக்கு வேலை செய்வதாகக் காட்டப்பட்டுள்ளது.
# டேவிசு ஆக்சிசனேற்றம்

## வழிமுறை

முதலில் காரமானது கீட்டோன் அல்லது எசுத்தரை அதனுடன் தொடர்புடைய ஈனோலேட்டாக மாற்றுகிறது. பின்னர், ஈனோலேட்டு எதிர்மின் அயனி ஒரு மின்னணு மிகுபொருளாக ஆக்சாசிரிடினின் ஆக்சிசனை எசு.என்2 எனப்படும் மின்னணு பதிலீடு இரு மூலக்கூற்று பொறிமுறையில் தாக்கி, ஓர் அரையிமைன் இடைநிலையை உருவாக்குகிறது. இந்த இடைநிலை பின்னர் ஒரு சல்பினிமைனாகப் பிரிக்கப்பட்டு, புரோட்டானேற்ற வினைக்குப் பின்னர் விரும்பிய α-ஐதராக்சிகீட்டோன் அல்லது α-ஐதராக்சியெசுத்தர் உருவாக்கப்படுகிறது.
# யுரானிடே

**யுரானிடே** (*Uraniidae*) என்பது நான்கு துணைக் குடும்பங்களைக் கொண்டஅந்துப்பூச்சி குடும்பம் ஆகும். இந்த குடும்பத்தில் 90 பேரினங்கள் சுமார் 700 சிற்றினங்கள் உள்ளன. இவை அமெரிக்கா, ஆப்பிரிக்கா மற்றும் இந்தோ-ஆஸ்திரேலியாவின் வெப்பமண்டல பகுதி முழுவதும் காணப்படுகின்றன. சில வெப்பமண்டல சிற்றினங்கள் பிரகாசமான, பட்டாம்பூச்சி போன்ற வண்ணங்களுடன் அறியப்படுகின்றன. மேலும் இவை சூரிய அஸ்தமன அந்துப்பூச்சிகள் என்று அழைக்கப்படுகின்றன (*கிரிசிரிடியா ரைபியசு*). இத்தகைய அந்துப்பூச்சிகள் நச்சுத்தன்மை வாய்ந்தவை. இதனுடைய பிரகாசமான வண்ணம் வேட்டையாடும் உயிரிகளுக்கு எச்சரிக்கை விடுப்பதாக உள்ளது.  
யுரேனிடே குடும்பத்தில் பகலாடி மற்றும் இரவாடுதல் சிற்றினங்கள் உள்ளன. பகல் நேரத்தில் பறக்கும் இனங்கள் பொதுவாக இரவு நேர அந்துப்பூச்சிகளை விட மிகவும் குறிப்பிடத்தக்க வண்ணம் மற்றும் செயல்பாட்டுடன் காணப்படும். பகலில் காணப்படும் சிற்றினங்கள் மாறுபட்ட செதில்கள் மற்றும் பல வால்களைக் கொண்டுள்ளன. இவை பெரும்பாலும் பட்டாம்பூச்சிகள் என்று தவறாகக் கருதப்படுவதற்கு வழிவகுக்கின்றது. இதற்கு நேர் மாறாக, இரவு நேரச் சிற்றினங்கள் பொதுவாகச் சிறிய, வெளிர் நிற வண்ணத்தில் உள்ளன. யுரேனிடே அந்துப்பூச்சிகள் ஜியோமெட்ர் அந்துப்பூச்சிகளைப் போன்றன. ஆனால் வேறுபட்ட இறக்கை நரம்புகள் இவற்றை வேறுபடுத்துகின்றன.
# ஏ. சபாபதி முதலியார்

இராவ் பகதூர் **ஏ. சபாபதி முதலியார்** (*A. Sabhapathy Mudaliar*, 1838 – 29 அக்டோபர் 1903) தென்னிந்திய மாநிலமான கர்நாடாகாவின் பெல்லாரியைச் சேர்ந்த புரவலரும், அரசியல்வாதியும் ஆவார். பெல்லாரியில் உள்ள பெண்கள் மற்றும் குழந்தைகள் மருத்துவமனை அல்லது மாவட்ட மருத்துவமனைக்கு இவர் நிலத்தையும் கட்டிடத்தையும் நன்கொடையாக வழங்கியதைத் தொடர்ந்து இவரது பெயரிடப்பட்டது. பெல்லாரியில் உள்ள புரூஸ்பேட்டை பகுதியில் உள்ள ஒரு தெருவுக்கு இவரது பெயரிடப்பட்டது.  
இவர் 19ஆம் நூற்றாண்டின் பிற்பகுதியிலும் 20ஆம் நூற்றாண்டின் முற்பகுதியிலும் 20 ஆண்டுகளுக்கும் மேலாக பெல்லாரி நகராட்சி மன்றத்தின் உறுப்பினராக இருந்தார். அதில் ஒன்பது ஆண்டுகளில் இவர் அதன் தலைவராக இருந்தார். 1902ஆம் ஆண்டு ஒரு முறை, பெல்லாரி நகராட்சி மன்றத்தின் தலைவராக சபையின் 17 உறுப்பினர்களில் 13 பேரின் வாக்குகளால் அவர் தேர்ந்தெடுக்கப்பட்ட போதிலும், இவர் தேர்ந்தெடுக்கப்பட்டதை எந்த விளக்கமும் இன்றி சென்னை மாகாண அரசாங்கத்தால் சட்டப்பூர்வமான இரத்து செய்யும் அதிகாரத்தில் இரத்து செய்யப்பட்டது. அந்த நேரத்தில் காம்போர்னின் நாடாளுமன்ற உறுப்பினர் வில்லியம் கெய்ன் ஐக்கிய இராச்சியத்தின் மக்களவையில் இந்த பிரச்சினையை எழுப்பினார்.
# அப்பத்தாவ ஆட்டய போட்டுடாங்க

***அப்பத்தாவ ஆட்டய போட்டுடாங்க*** (*Appathava Aattaya Pottutanga* ) என்பது இசுடீபன் ரங்கராஜ் இயக்கத்தில் சந்திரஹாசன், ஷீலா ஆகியோர் முக்கிய வேடங்களில் நடித்து 2021ஆம் ஆண்டு வெளியான தமிழ் மொழி நாடகத் திரைப்படமாகும். இது ஜிபி ஸ்டுடியோ பிலிம்ஸ் தயாரிப்பில் 8 அக்டோபர் 2021 அன்று வெளியானது
# அப்பத்தாவ ஆட்டய போட்டுடாங்க

## நடிகர்கள்

- இராமசாமியாக சந்திரஹாசன்
- மீனாட்சியாக ஷீலா
- இளவரசு
- டெல்லி கணேஷ்
- காத்தாடி ராமமூர்த்தி
- சண்முகசுந்தரம்
# அப்பத்தாவ ஆட்டய போட்டுடாங்க

## தயாரிப்பு

கமல்ஹாசனின் அண்ணன் சந்திரஹாசன் அவரது முதல் முக்கியக் கதாபாத்திரத்தில் தோன்றி, 2016ஆம் ஆண்டு "அப்பத்தாவ ஆட்டையாபோட்டுடாங்க" படத்தின் தயாரிப்பைத் தொடங்கினார். ஒரு முதியோர் இல்லத்தில் நடக்கும் காதல் கதையை மூத்த குடிமக்களின் உறவினர்கள் எப்படி எதிர்க்கிறார்கள் என்பதை கதை விவரிக்கிறது. நடிகர் விக்ராந்தின் தாய் ஷீலா கதாநாயகியாக நடித்தார். காத்தாடி ராமமூர்த்தி, சண்முகசுந்தரம் உட்பட பல மூத்த நடிகர்கள் துணை வேடங்களில் நடித்தனர். படத்தயாரிப்புக்குப் பிந்தைய பணிகள் சனவரி 2017 இல் தொடங்கியது. சந்திரஹாசன் மார்ச் 2017இல் இறந்தார்
# அப்பத்தாவ ஆட்டய போட்டுடாங்க

## வெளியீடு

படம் நான்கு வருட தாமதத்திற்குப் பிறகு, 8 அக்டோபர் 2021 அன்று SonyLIV தளத்தில் வெளியிடப்பட்டது. சினிமா எக்ஸ்பிரஸ் படத்திற்கு ஒரு கலவையான விமர்சனத்தை அளித்தது. இது "அந்திம வருடங்களைப் பற்றிய ஒரு சுறுசுறுப்பு இல்லாத கதை" என்று கூறியது. தினமலரில் ஒரு விமர்சகர் படத்திற்கு ஐந்தில் இரண்டு நட்சத்திரங்களைக் கொடுத்தார். OTPlay குறிப்பிட்டது, "தயாரிப்பாளர்கள் சிறந்த திரைக்கதையில் கவனம் செலுத்தியிருந்தால், படத்தில் அனுபவம் வாய்ந்த கலைஞர்களின் எண்ணிக்கையைக் கருத்தில் கொண்டு, கண்ணியமான கதை வேலை செய்திருக்கும்".
# சபாபதி (2021 திரைப்படம்)

***சபாபதி*** (*Sabhaapathy*) என்பது 2021ஆம் ஆண்டு வெளியான இந்திய தமிழ் மொழி நகைச்சுவைத் திரைப்படமாகும். இதை அறிமுக இயக்குநர் ஆர். சீனிவாச ராவ் இயக்கியிருந்தார். ஆர்.கே எண்டர்டெயின்மென்ட் தயாரித்திருந்தது. இத்திரைப்படத்தில் சந்தானம், பிரீத்தி வர்மா ஆகியோர் முக்கிய வேடங்களில் நடித்துள்ளனர். சாம் சிஎஸ் இசையமைத்திருந்தார். படம் 19 நவம்பர் 2021 அன்று திரையரங்கில் வெளியிடப்பட்டது.
# சபாபதி (2021 திரைப்படம்)

## நடிகர்கள்

- சபாபதியாக சந்தானம்
- சாவியாக பிரீத்தி வர்மா
- கணபதியாக எம். எசு. பாசுகர்
- லக்கி ராஜாவாக சாயாஜி சிண்டே
- செல்வமாக வம்சி கிருஷ்ணா
- மயில்சாமி
- லீலாவதியாக உமா பத்மநாபன்
- ராஜா மணியாக சுவாமிநாதன்
- திருடனாக 'லொள்ளு சபா' மாறன்
- ரமணியாக 'குக்கு வித் கோமாளி' புகழ்
- சபாபதியின் சகோதரியாக வைஷ்ணவி அருள்மொழி
- மதுரை முத்து
# ஜாங்கோ (2021 திரைப்படம்)

***ஜாங்கோ*** (*Jango* ) என்பது 2021ஆம் ஆண்டு வெளிவந்த இந்திய தமிழ் மொழி அறிவியல் புனைகதைத் திரைப்படமாகும். இதை அறிமுக இயக்குநர் மனோ கார்த்திகேயன் இயக்கியிருந்தார். திருக்குமரன் எண்டர்டெயின்மென்ட் நிறுவனமும் ஜென் ஸ்டுடியோஸ் நிறுவனமும் இணைந்து தயாரித்திருந்தது. அறிமுக நடிகர்கள் சதீஷ் குமார், மிருணாளினி இரவி ஆகியோர் முக்கிய வேடத்தில் நடித்திருந்தனர். படத்துக்கு ஜிப்ரான் இசையமைத்திருந்தார். இப்படம் 19 நவம்பர் 2021 அன்று திரையரங்குகளில் வெளியானது.
# ஜாங்கோ (2021 திரைப்படம்)

## கதை

நேரச் சுழற்சியில் சிக்கிய ஒரு நரம்பியல் அறுவை சிகிச்சை நிபுணர், ஒரு மர்ம மனிதனால் கொல்லப்படாமல் பிரிந்த மனைவியைக் காப்பாற்ற முயற்சிப்பதே கதைச் சுருக்கமாகும்.
# ஜாங்கோ (2021 திரைப்படம்)

## நடிகர்கள்

- கௌதமாக சதீஷ் குமார்
- நிஷாவாக மிருணாளினி இரவி
- விஞ்ஞானி மைக்கேலாக ஹரீஷ் பேரடி
- வேலு பிரபாகரன்
- கருணாகரன்
- ரமேஷ் திலக்
- டேனியல் ஆன்னி போப்
- நிஷாவின் பெண்ணாக அனிதா சம்பத்
- கௌதமின் அம்மாவாக 'நக்கலைட்ஸ்' தனம்
- கே.பி.ஒய்.தங்க துரை தகவல் அளிப்பவர்
# ஜாங்கோ (2021 திரைப்படம்)

## வெளியீடு

19 நவம்பர் 2021 அன்று திரையரங்குகளில் வெளியிடப்பட்டு படம் நேர்மறையான விமர்சனங்களைப் பெற்றது.
# ஜாங்கோ (2021 திரைப்படம்)

## விமர்சனம்

பிலிம் கம்பேனியனின் பரத்வாஜ் ரங்கன், "இந்தத் திரைப்படம் ஒரு கால-வெளி அடிப்படையிலான அறிவியல் புனைகதை திரைப்படமாகும். ஆனால் பார்வையாளர்களுக்கு மேலும் சுவாரசியம் அதிகம் தேவைப்படலாம்." என எழுதினார்.<ref name="IH Review">
# பொன் மாணிக்கவேல் (திரைப்படம்)

***பொன் மாணிக்கவேல்*** (*Pon Manickavel*) என்பது 2021 ஆம் ஆண்டு வெளியான இந்திய தமிழ் மொழி அதிரடித் திரைப்படமாகும். இதை கண்டேன் பட புகழ் ஏ. சி. முகில் செல்லப்பன் இயக்கியிருந்தார். இப்படத்தில்பிரபுதேவா, நிவேதா பெத்துராஜ் ஆகிய இருவரும் முக்கிய வேடங்களில் நடித்துள்ளனர். படத்திற்கு டி. இமான் இசையமைத்துள்ளார். இது பிரபுதேவாவின் 50வது படமாகும். படம் 19 நவம்பர் 2021 அன்று வெளியிடப்பட்டது நடிகரும் இயக்குனருமான மகேந்திரன் 2019 ஆம் ஆண்டு ஏப்ரல் 2 ஆம் தேதி இறப்பதற்கு முன் அவரது இறுதித் திரைப்படத் தோற்றத்தையும் இப்படம் குறிக்கிறது. படம் விமர்சகர்களிடமிருந்து சாதகமற்ற விமர்சனங்களைப் பெற்றது.
# பொன் மாணிக்கவேல் (திரைப்படம்)

## நடிகர்கள்

- காவல்துறை அதிகாரி பொன் மாணிக்கவேலாக பிரபுதேவா
- அன்பரசி மாணிக்கவேல் வேடத்தில் நிவேதா பெத்துராஜ்
- பத்ரிநாத் வேடத்தில் சுதன்ஷு பாண்டே
- அர்ஜுன் கே. மாறனாக சுரேஷ் சந்திர மேனன்
- நசரத்துல்லாவாக மகேந்திரன்
- சைட் ஆக முகேஷ் திவாரி
- பெருவளத்தனாக பிரபாகர்
- கைலாசமாக சார்லஸ் வினோத்
- மூர்த்தியாக உதய் மகேஷ்
- பிஜேஷ் நாகேஷ்
- தீபா சங்கர்
- தன்யாவாக அதிரா படேல்
- திலகமாக வின்சென்ட் அசோகன்
# பொன் மாணிக்கவேல் (திரைப்படம்)

## தயாரிப்பு

பொன் மாணிக்கவேல் படத்தின் முதல் புகைப்பட வெளியீட்டில் பிரபுதேவா காவல் அதிகாரியாக தோற்றமளித்தார். அவர் முதல்முறையாக காவல் அதிகாரியாக நடிக்கிறார். முதன்முறையாக டி. இமான் பிரபுதேவாவுடன் இணைந்து இசையமைத்துள்ளார். மேலும், மதன் கார்க்கி, விவேகா, ஜி.கே.பி, இரஞ்சன் ஆகியோர் பாடல்களை எழுதியுள்ளனர்.
# பொன் மாணிக்கவேல் (திரைப்படம்)

## வெளியீடு

படம் 21 பிப்ரவரி 2020 அன்று உலகம் முழுவதும் வெளியிடப்படும் என்று முதலில் திரைப்பட தயாரிப்பாளர்கள் அறிவித்தனர். பின்னர் 6 மார்ச் 2020 வெளியீட்டிற்கு தள்ளப்பட்டது. கோவிட்-19 பெருந்தொற்று காரணமாக படம் மேலும் ஒத்திவைக்கப்பட்டது. சூலை 2021 இல், திரையரங்கு வெளியீடு ரத்து செய்யப்பட்டதாகவும், அதற்குப் பதிலாக டிஸ்னி+ ஹாட் ஸ்டார் வழியாக படம் வெளியிடப்படும் என்றும் அறிவிக்கப்பட்டது. இறுதியாக இப்படம் 19 நவம்பர் 2021 அன்று வெளியானது.
# பொன் மாணிக்கவேல் (திரைப்படம்)

## வரவேற்பு

தி டைம்ஸ் ஆஃப் இந்தியா 5க்கு 2 என மதிப்பிட்டு "பொன் மாணிக்கவேல் வழக்கமான காவல் துறை -திரைப்பட வரிசைகளின் ஒரு தொகுப்பு" என்று கூறியது.  
பிலிம் கம்பேனியனின் ரஜனி கிருஷ்ணகுமார், "படம் பார்க்க முடியவில்லை. எனவே பொதுமக்களிடையே இது ஏற்படுத்தும் தாக்கம் குறைவாகவே இருக்கும்" என எழுதினார்.
# எம்ஜிஆர் மகன்

***எம்ஜிஆர் மகன்*** ( *MGR Magan* ) என்பது 2021 ஆம் ஆண்டு வெளிவந்த இந்திய தமிழ் மொழி குடும்ப அதிரடி நகைச்சுவைத் திரைப்படமாகும், இதை பொன்ராம் இயக்கியிருந்தார். ஸ்கிரீன் சீன் மீடியா என்டர்டெயின்மென்ட் பிரைவேட் லிமிடெட் தயாரித்துள்ளது. சசிகுமார், சத்யராஜ், மிருணாளினி இரவி ஆகியோர் முக்கிய வேடங்களில் நடித்துள்ள இப்படத்திற்கு அந்தோணிதாசன் இசையமைத்துள்ளார். இது 4 நவம்பர் 2021 அன்று ஹாட் ஸ்டார் வழியே படம் வெளியிடப்பட்டது.
# எம்ஜிஆர் மகன்

## தயாரிப்பு

படத்தின் முதன்மை புகைப்படம் எடுக்கும் பணி 25 செப்டம்பர் 2019 அன்று தொடங்கியது. படத்தின் ஆரம்ப கால படப்பிடிப்பு தேனியில் படமாக்கப்பட்டது. சூப்பர் டீலக்ஸ் படத்தில் அறிமுகமான மிருணாளினி இரவி இப்படத்தில் சசிகுமாருக்கு கதாநாயகியாக நடித்திருந்தார். ஆரம்பத்தில் சத்யராஜின் வேடத்தில் நடிக்க ராஜ்கிரணுக்கு வாய்ப்பு அளிக்கப்பட்டது. ஆனால் அவரது கால அட்டவணை முரண்பாடுகள் காரணமாக அவர் இந்த வாய்ப்பை மறுத்துவிட்டார். படத்தின் படப்பிடிப்பு நவம்பர் 2019 இறுதியில் நிறைவடைந்தது
# எம்ஜிஆர் மகன்

## ஒலிப்பதிவு

படத்துக்கு இசையமைப்பாளர் அந்தோணிதாசன் இசையமைத்திருந்தார். ஒலிப்பதிவு தொகுப்பில் யுகபாரதி, முருகன் மந்திரம், அந்தோணி தாசன் எழுதிய நான்கு பாடல்கள் இடம்பெற்றன. இசை உரிமையை சோனி மியூசிக் இந்தியா வாங்கியுள்ளது.
# எம்ஜிஆர் மகன்

## வெளியீடு

எம்ஜிஆர் மகன் படம் 28 ஆகஸ்ட் 2020 அன்று இந்தியத் திரைப்படத் தணிக்கைக் குழுவால் அனுமதிக்கப்பட்டது. படம் முதலில் 2020 தீபாவளி அன்று திரையரங்குகளில் வெளியிட திட்டமிடப்பட்டது. ஆனால் 2020 இந்தியாவில் கொரோனாவைரசுத் தொற்று காரணமாக திரையரங்குகள் மீண்டும் திறக்கப்படுவதில் தாமதம் ஏற்பட்டதால் ஒத்திவைக்கப்பட்டது. படத்தின் முன்னோட்டம் 14 நவம்பர் 2020 அன்று வெளியிடப்பட்டது. நவம்பர் 2020 இன் பிற்பகுதியில், படத்தை நத்தார் வெளியீட்டிற்குத் தள்ள குழு திட்டமிட்டது, ஆனால் அதுவும் நடக்கவில்லை. பின்னர் திரைப்பட தயாரிப்பாளர்கள் படம் 23 ஏப்ரல் 2021 அன்று திரையரங்குகளில் 50% பார்வையாளர்களுடன் வெளியிடப்படும் என்று அறிவித்தனர். ஆனால் கோவிட் 19இன் இந்தியாவில் இரண்டாவது அலை காரணமாக தமிழ்நாடு அரசு விதித்த புதிய பொது முடக்க கட்டுப்பாடுகள் காரணமாக வெளியீட்டை மீண்டும் ஒத்திவைக்க வேண்டிய கட்டாயம் ஏற்பட்டது. இறுதியாக திரையரங்கு வெளியீடு ரத்து செய்யப்பட்டு ஹாட் ஸ்டார் வழியே நேரடி-காணொளியாக 4 நவம்பர் 2021 அன்று வெளியிடப்பட்டது.
# எம்ஜிஆர் மகன்

## வரவேற்பு

பிலிம் கம்பேனியனின் விஷால் மேனன், "எம்.ஜி.ஆர் மகனில் உள்ள தந்தை-மகன் மோதல் விஷயங்களை வேடிக்கையாக மாற்றும் அளவுக்கு கடினமாக இல்லை அல்லது பதற்றத்தை ஏற்படுத்துவதில் வெற்றி பெறவில்லை" என எழுதினார்.
# தைவான் அன்னாசிப்பழ அருங்காட்சியகம்

**தைவான் அன்னாசி அருங்காட்சியகம்** (*Taiwan Pineapple Museum*) தைவான் நாட்டின் தாசு மாவட்டத்தில் இருக்கும் காவோசியுங்கு நகராட்சியில் அமைந்துள்ள ஓர் அருங்காட்சியகமாகும்.
# தைவான் அன்னாசிப்பழ அருங்காட்சியகம்

## வரலாறு

இந்த அருங்காட்சியகம் 1925 ஆம் ஆண்டு கட்டப்பட்டு புதுப்பிக்கப்பட்ட தொழிற்சாலையில் அமைந்துள்ளது. இயோசியுடாங் தைஃபாங்கு நிறுவனம் என்ற பெயரால் அழைக்கப்படுகிறது. பிராந்தியத்தைச் சுற்றியுள்ள பண்ணைகளில் தயாரிக்கப்பட்ட அன்னாசிப்பழங்களை பெட்டிகளில் நிரப்பும் தொழிற்சாலையாகும். 2004 ஆம் ஆண்டில், தொழிற்சாலை கட்டிடம் காவோசியங்கு மாகாண அரசாங்கத்தால் ஒரு வரலாற்று நினைவுச்சின்னமாக பட்டியலிடப்பட்டது. கட்டிடம் பின்னர் 2018 ஆம் ஆண்டு ஆகத்து மாதத்தில் புதுப்பிக்கப்பட்டு தைவான் அன்னாசிப்பழ அருங்காட்சியகம் என மீண்டும் திறக்கப்பட்டது.
# தைவான் அன்னாசிப்பழ அருங்காட்சியகம்

## கண்காட்சிகள்

அருங்காட்சியகத்தில் இயோசியுடாங் தைஃபாங் நிறுவனமும் தாசு மாவட்டத்தின் வரலாறும் காட்சிப்படுத்துகிறது. இப்பகுதியின் விவசாய நடவடிக்கைகள், குறிப்பாக அன்னாசிப்பழ தொழில் பற்றிய கண்ணோட்டமும் இக்கண்காட்சியில் இடம்பெறுகின்றன. நிறுவனத்தால் தயாரிக்கப்பட்ட 50 எண்ணிக்கைக்கும் மேற்பட்ட பதிவு செய்யப்பட்ட அன்னாசிப்பழ முத்திரைகளின் தொகுப்புகளின் திரட்டு இங்கு வைக்கப்பட்டுள்ளது.
# தைவான் அன்னாசிப்பழ அருங்காட்சியகம்

## போக்குவரத்து

தைவான் இரயில்வேயின் இயுகியுடாங் நிலையத்திற்கு வடக்கே நடந்து செல்லும் தூரத்தில் இந்த அருங்காட்சியகத்தை அணுக முடியும்.
# எம். அருணாசலம்

**எம். அருணாச்சலம்** (*M. Arunachalam*, பிறப்பு 1949) என்பவர் ஆங்காங்கைச் சேர்ந்த தொழிலதிபர் மற்றும் தொழில்முனைவோர் ஆவார். இவர் இந்தியாவில் பிறந்து படித்தவர். இவர் முன்பு இந்திய வர்த்தக சம்மேளனத்திற்கான ஆங்காங் தலைவராக இருந்துள்ளார். மேலும் 2009 ஆம் ஆண்டு வரை அதன் பொதுக்குழு உறுப்பினராக இருந்துள்ளார். அருணாச்சலம் இந்திய சேம்பர் ஐம்பதாம் ஆண்டு கல்வி அறக்கட்டளை மற்றும் இந்திய பேரிடர் நிவாரண நிதி அமைப்பின் தலைவராகவும் உள்ளார்.  
2005 ஆம் ஆண்டில், வெளிநாடு வாழ் இந்தியக் குடிமகனுக்கு வழங்கப்படும் மிகவும் மதிப்புமிக்க விருதாகக் கருதப்படும் பிரவாசி பாரதீய சம்மான் விருதைப் பெற்றார்.
# எம். அருணாசலம்

## தொழில் வரலாறு

வங்கியாளராக தனது பணியின் துவக்கத்தில், அருணாச்சலம் இந்தியன் ஓவர்சீஸ் வங்கியில் பணியாற்றினார். 1977 இல் ஆங்காங்கிற்குச் சென்ற பிறகு, இவர் 1980 களின் முற்பகுதியில் இந்தோனேசியா மற்றும் இந்தியாவுடன் வர்த்தகம் செய்ய ஒரு நிறுவனத்தை நிறுவினார். இது பன்னாட்டு வர்த்தகம், உற்பத்தி மற்றும் பல்வேறு தயாரிப்புகளைக் கையாளும் நிறுவனங்களின் கூட்டமைப்பாக மாறியது. துணி, தோல் ஆடைகள், உணவு தானியங்கள், எஃகு, செய்தித்தாள், காகிதம், நெகிழிப் பொருட்கள், கட்டுமானம், ஏற்றுதல் உபகரணங்கள், மென்பொருள் போன்றவற்றையும் கையாண்டது.  
இவரது நிறுவனம் சீன நகரங்களான பெய்ஜிங் மற்றும் ஷாங்காய் ஆகிய நகரங்களிலும் உற்பத்தி அலகுகளைக் கொண்டுள்ளது. அகமதாபாத்தில் பொறியியல் பிரிவையும், தமிழ்நாட்டில் திண்டுக்கல், உடுமலைப்பேட்டை மற்றும் திருப்பூர் பகுதியில் ஒரு சில துணி ஆலைகளையும் நடத்தி வருகிறார். குழுமத்தின் நிறுவனங்கள் இந்தியா, சீனா, ஐரோப்பா, மத்திய கிழக்கு, தென் அமெரிக்கா, அமெரிக்கா ஆகிய நாடுகளில் விரிவாக அமைந்துள்ளன. இவற்றின் ஆண்டு வருமானம் US$129 மில்லியனுக்கும் அதிகமாகும். ஆங்காங் மற்றும் இந்தியாவிற்கும், சீனாவிற்கும் இந்தியாவிற்கும் இடையே வர்த்தகம் மற்றும் முதலீட்டை மேம்படுத்துவதில் அருணாச்சலம் முக்கியப் பங்கு வகித்துள்ளார். இவர் ஆசிய பசிபிக் இந்திய வர்த்தக மற்றும் தொழில்துறையின் தலைவர் பதவியையும் வகித்துள்ளார். மேலும் இந்தியாவிலிருந்து பல தூதுக்குழுக்களை ஓம்பியுள்ளதோடு, இந்தியாவிற்கு இந்திய மற்றும் சீன வணிகர்களின் பல பிரதிநிதிகளில் ஒருவராக இருந்துள்ளார். ஆங்காங்கை சீனாவின் நுழைவாயிலாக மேம்படுத்துவது வர்த்தக சபையின் நோக்கங்களில் ஒன்றாகும்.
# எம். அருணாசலம்

## பிரவாசி பாரதீய சம்மான் விருது

2002 ஆம் ஆண்டு முதல் ஒவ்வொரு ஆண்டும் இந்திய அரசால் நடத்தப்படும் வெளிநாடுவாழ் இந்தியர் நாளில் ஆங்காங்கின் பிரதிநிதியாக இவர் தீவிரமாகப் பங்கேற்றுள்ளார். 2005 சனவரி 7-9 வரை மும்பையில் நடைபெற்ற வெளிநாடுவாழ் இந்தியர் நாள் நிகழ்வின் போது, அருணாசலம் இந்தியாவின் கௌரவத்தை மேம்படுத்துவதிலும், வெளிநாடு வாழ் இந்தியர்களின் நலன்களை வளர்ப்பதிலும், சீனா வர்த்தகத்தை மேம்படுத்துவதிலும் ஆற்றிய பங்களிப்பைப் பாராட்டி இவருக்கு பிரவாசி பாரதீய சம்மான் விருது வழங்கப்பட்டது. இந்த விருதை இந்திய குடியரசுத் தலைவர் டாக்டர் அப்துல் கலாம் அருணாச்சலத்திற்கு வழங்கினார்.  
எம். அருணாச்சலம் ஆங்காங்கில் இந்தியக் கலைஞர்களின் நிகழ்ச்சிகளை ஏற்பாடு செய்வதன் மூலம் தொடர்ந்து இந்தியப் பண்பாட்டை ஊக்குவித்து வருகிறார். அருணாச்சலம் ஆங்காங் மற்றும் அதை ஒட்டிய பகுதிகளில் இந்தியாவின் வரையறை மற்றும் புரிதலை மேம்படுத்துவதற்காக அங்கீகரிக்கப்பட்டவர்.
# பொன் அருணாசலம்

**பொன். அருணாசலம்** (*Pon Arunachalam*) என்பவர் இந்திய ஒன்றியம், தமிழ்நாட்டின், தூத்துக்குடியைச் சேர்ந்த ஒரு தமிழ் எழுத்தாளர் ஆவார். இவர் சுய முன்னேற்றம், சோதிடம், வரலாறு, வாழ்க்கை வரலாறு மற்றும் பிற கட்டுரைகளாக புனைவு அல்லாத நூல்களையும், கவிதை, புதினங்கள், 250 சிறுகதைகள் மற்றும் 25 பிற படைப்புகளை எழுதியுள்ளார். தனது குடும்ப புதினங்கள் மற்றும் தன்னம்பிக்கை நூல்கள் மூலம் தமிழ் மக்களின் இதயங்களில் தனி இடத்தைப் பிடித்தவர்.
# பொன் அருணாசலம்

## வாழ்க்கை

பொன். அருணாச்சலம் 1946 ஆம் ஆண்டு சூன் 27 ஆம் நாள் தூத்துக்குடியில் பிறந்தார். 1968 ஆம் ஆண்டு தனது படிப்பை முடித்த இவர், 1970 ஆம் ஆண்டு தமிழ்நாடு பணியாளர் தேர்வாணையத்தால் கூட்டுறவு மூத்த ஆய்வாளராக நியமிக்கப்பட்டார். இவர் தனது இலக்கிய வாழ்க்கையைத் தொடங்கிய காலகட்டத்தில் வேலூரில் தனது முதல் பதவியைப் பெற்றார்.
# பொன் அருணாசலம்

## பங்களிப்புகள்

1973ல் வேலூர் மாலை முரசு இதழில் இவரது முதல் சிறுகதை வெளியானது. இந்த பொற்காலம் இவரது வளர்ச்சியில் ஒரு முக்கியமான கட்டமாகும். ஏனெனில் அச்சமயத்தில் எழுத இவருக்கு அதிக நேரம் கிடைத்தது. தொடர்ந்து தினமணிக் கதிர், குங்குமம், தேவி, சினிமா எக்ஸ்பிரஸ், ஆனந்த விகடன், குமுதம், இதயம் பேசுகிறது, ராணி, தாய், வானொலி கதை மன்றம் உள்ளிட்ட தமிழ் இதழ்களில் தொடர்ந்து எழுதிவந்தார்.  
*மாலை மதி*, *தினமணிக் கதிர்* மாத இதழ்களில் இவரது புதினங்கள் வெளிவந்தன .
# பொன் அருணாசலம்

## பரிசுகள் மற்றும் வெளியீடுகள்

1990ல் நடந்த "தேவி வார இதழ்" நடத்திய சிறுகதைப் போட்டியில் அருணாசலம் முதல் பரிசு பெற்றார்.  
லேனா தமிழ்வாணன் மற்றும் ரவி தமிழ்வாணன் ஆகியோரால் சென்னையில் நடத்தப்படும் மணிமேகலைப் பிரசுரம் இவரது அனைத்து புகழ்பெற்ற எழுத்துக்களையும் 25 புத்தகங்களாக வெளியிட்டது.
# பொன் அருணாசலம்

## பணி

பொன் அருணாச்சலம் 2002-ம் ஆண்டு துணைப் பதிவாளர் கூட்டுறவு சங்கங்களில் பணியாற்றி ஓய்வு பெற்றார். ஆனால் இவரது இலக்கியப் பங்களிப்பு இன்னும் தொடர்கிறது.
# பொன் அருணாசலம்

## வெளியீடுகள்

1. சுவரில் ஒரு முகம் சிரிக்கிறது - புதினம்  
2. ஒரு மலரின் ஏக்கம் - சிறுகதை தொகுப்பு  
3. வீட்டுப் பறவைக்கு விடுதலை உண்டா? - சிறுகதை தொகுப்பு  
4. வித்யாவுக்கு விடிந்தால் கல்யாணம் - சிறுகதை தொகுப்பு  
5. ஒரு குயில் தனியாக பாடுகிறது - புதினம்  
6. பாசத்தின் விலை - சிறுகதை தொகுப்பு  
7. வானத்தில் ஒரு பூந்தோட்டம் - புதினம்  
8. கதை எழுதும் வெற்றி ரகசியம் - சுய முன்னேற்ற கட்டுரை  
9. இதயத்தில் வரைந்த ஓவியம் - புதினம்  
10. அம்மா வருவாளா ?- புதினம்  
11. ஆச்சர்யப்படுத்தும் ஜாதக ரகசியங்கள் - கட்டுரை  
12. வாழ்வின் வெற்றி ரகசியங்கள் - கட்டுரை  
13. நல்வழி காட்டும் நாராயண குருவின் வாழ்க்கை வரலாறு - சரிதை  
14. நூலகங்களின் புரவலர் பொன் சுப்பையாவின் எடுத்துக்காட்டான வாழ்க்கை - சரிதை  
15. ஒருத்தி ஒருவனை நினைத்து விட்டால் - புதினம்  
16. தமிழே அமுதே - கவிதை தொகுப்பு  
17. முல்லை தோட்டத்து வெண்ணிலா - புதினம்  
18. நெஞ்சில் மலர்ந்த நேசம் - புதினம்  
19. தாலிக்கு இத்தனை முடிச்சுக்களா ? - சிறுகதை தொகுப்பு  
20. ஒரு எழுத்தாளரின் அமெரிக்கப் பயண அனுபவங்கள் (2009 வெளியீடு)  
21. நல் வரம் தரும் திருப்பதி மற்றும் நவ திருப்பதிகள்  
22. தமிழ் கடவுள் முருகனின் அற்புதங்கள்  
23. அவள் இல்லாமல் ஒரு வாழ்க்கையா?  
24. ஸ்ரீ ஷீரடி சாய்பாபாவின் அற்புதங்கள்  
25. ஓர் எழுத்தாளரின் இங்கிலாந்து, ஸ்காட்லாந்து, அமெரிக்கப் பயண அனுபவங்கள் (2015 வெளியீடு)
# தார்வாடு பேடா

**தார்வாடு பேடா** (ஆங்கிலம்: *Dharwad pedha*; ) என்பது இந்தியாவின் கருநாடக மாநிலத்தின் தனித்துவமான இந்திய இனிப்பு வகையாகும். இது கருநாடகாவின் தார்வாடு நகரத்திலிருந்து இதன் பெயரைப் பெற்றது. இந்த இனிப்பு சுமார் 175 ஆண்டுகள் பழமையான வரலாற்றினை உடையது. தார்வாடு பேடாவுக்கு புவிசார் குறியீடு வழங்கப்பட்டுள்ளது. இதன் புவிசார் குறிச்சொல் எண் 80 ஆகும்.
# தார்வாடு பேடா

## வரலாறு

19ஆம் நூற்றாண்டின் முற்பகுதியில் உன்னாவ்வில் கொள்ளைநோய் பரவியதைத் தொடர்ந்து உத்தரப் பிரதேசத்தில் உள்ள உன்னாவோவிலிருந்து தார்வாடுக்கு இடம்பெயர்ந்த தாக்கூர் குடும்பத்தால் தார்வாடு பேடா தயாரிப்பு முதன் முதலில் தார்வாடில் தொடங்கப்பட்டது. இராம் ரத்தன் சிங் தாக்கூர், முதல் தலைமுறை மிட்டாய் தொழிலாளி ஆவார். இவர் பேடாக்களைத் தயாரித்து உள்நாட்டில் விற்பனை செய்யத் தொடங்கினார். தார்வாடு பகுதியினைச் சுற்றியுள்ள கவாலி சமூகத்தால் வளர்க்கப்படும் தார்வாடு எருமைகளின் பாலிலிருந்து தார்வாடு பேடா தயாரிக்கப்படுகிறது. இராம் ரத்தன் சிங் தாக்கூரின் பேரன் பாபு சிங் தாக்கூர் அவர்களின் தொடர் சந்தை கடைகளில் குடும்ப வணிகத்தை வளர்க்க உதவினார். பரம்பரை பரம்பரையாக இருந்து வரும் வணிக ரகசியமாக பேடாவின் செய்முறையை குடும்பத்தினர் நெருக்கமாகப் பாதுகாத்து வருகின்றனர். சில தசாப்தங்களாக இயங்கி வந்த பாபுசிங் தாக்கூரின் ஒற்றை விற்பனை நிலையம் பின்னர் தார்வாடு, ஹூப்ளி, பெங்களூர் பெல்காம் மற்றும் ஆவேரிக்கும் விரிவடைந்தது. இந்தியாவில் பல நகரங்களில் இனிப்புக் கடைகளில் தார்வாடு பேடா விற்பனை செய்யப்படுகின்றன. ஆனால் இவை தாக்கூர் குடும்பம் தயாரிக்கும் பேடாவினைப் போல இருப்பதில்லை.
# தார்வாடு பேடா

## தேவையான பொருட்கள்

பால், சர்க்கரை மற்றும் தர்வாடு எருமைப் பால் ஆகியன.
# தார்வாடு பேடா

## தயாரிக்கும் முறை

தார்வாடு பேடா பாலினைக் கொண்டு தயாரிக்கப்படுகிறது. சூடான பாலினை தொடர்ந்து கிளறி, கூடுதல் சுவையுடன் மற்றும் சர்க்கரை கலந்து சுண்டக்காய்ச்சித் தயாரிக்கப்படுகிறது.
# தார்வாடு பேடா

## மேலும் பார்க்கவும்

- பைதாகி மிளகாய்
- மைசூர் பாக்
- உடுப்பி மட்டு குல்லா
# சாகர் பன்னாட்டுப் பள்ளி

**சாகர் பன்னாட்டுப் பள்ளி***(Sāgar International School)*, தென்னிந்திய மாநிலமான தமிழ்நாட்டின், ஈரோடு மாவட்டத்தின், பெருந்துறை<nowiki/>யில் உள்ள ஒரு ஆங்கில வழி, இரு பாலின, தனியார் மேல்நிலைப் பள்ளி ஆகும். இந்த பள்ளி நடுவண் இடைநிலைக் கல்வி வாரியம்(சிபிஎஸ்இ)யின் கீழ், இயக்குகிறது(எண்: 1930419). இது பெருந்துறையில் உள்ள சாகர் கல்வி அறக்கட்டளையால் நிர்வகிக்கப்படுகிறது.  
இப்பள்ளியில் ஆண், பெண் இருபாலருக்கும் விடுதி வசதிகள் மற்றும் தினசரி போக்குவரத்து வசதிகள் உள்ளன. இந்த பள்ளியில் ஆண்டுதோறும் ஆண்டு மற்றும் விளையாட்டு விழா நடக்கிறது. இப்பள்ளி விளையாட்டு, சிபிஎஸ்இ, ஜேஇஇ, நீட் தேர்வுகளில் சாதனை படைத்துள்ளது. பள்ளி தொடங்கியதிலிருந்து 10 மற்றும் 12 ஆம் வகுப்பு சிபிஎஸ்இ பொதுத்தேர்வுகளில் 100% தேர்ச்சி பெற்றது.
# கோலபாமா சேலை

**கோலபாமா சேலை** (*Gollabhama sari*) அல்லது சித்திபேட்டை கோலபாமா (*Siddipet Gollabhama*) என்பது இந்தியாவின் தெலுங்காணா மாநிலத்தின் சித்திபேட்டையில் தயாரிக்கப்படும் புடவைகள் ஆகும். இந்த பருத்திப் புடவைகள் இவற்றில் பொறிக்கப்பட்ட உருவ வேலைபடுகள் மற்றும் வடிவங்களுக்காகப் பிரபலமானவை.
# கோலபாமா சேலை

## புவியிசார் குறியீடு

இந்த புடவை அறிவுசார் சொத்து உரிமைகள் பாதுகாப்பு அல்லது புவியியல் சார்ந்த குறியீடு தகுதியினைப் பெற்றுள்ளது. இதன் குறியீட்டு எண் 188 ஆகும்.
# லெபிசுமா

## பெயரிடல்

பெரும்பாலான ஆய்வாளர்கள் வரலாற்று ரீதியாக *லெபிசுமாவினை* பெண்பால் என்று கருதுகின்றனர். ஆனால் 2018ஆம் ஆண்டில் விலங்கியல் பெயரிடலுக்கான பன்னாட்டு ஆணையம் *லெபிசுமாவின்* பாலினம் குறித்த நடுநிலையானது என்று முறையான முடிவினை (ICZN கருத்து 2427) வெளியிட்டது. *இதன் மூலம்* நன்கு அறியப்பட்ட சிற்றின பெயர்களின் எழுத்துப்பிழை சரிசெய்யப்பட்டது.
# லெபிசுமா

## சிற்றினங்கள்

*லெபிசுமா* பேரினத்தின் கீழ் கீழ்க்கண்ட சிற்றினங்கள் அங்கீகரிக்கப்பட்டுள்ளன.  
- *லெபிசுமா அல்போமாகுலேடம்*
- *லெபிசுமா பேடிகம்*
- *லெபிசுமா பாக்டானோவி*
- *லெபிசுமா குளோரோசோமா*
- *லெபிசுமா தேவதாசி*
- *லெபிசுமா எலிகன்சு*
- *லெபிசுமா இண்டிகம்*
- *லெபிசுமா இண்டர்மீடியம்*
- *லெபிசுமா லுகேசி*
- *லெபிசுமா புளுசெரி*
- *லெபிசுமா சக்காரினம்* - வெள்ளிமீன்
- *லெபிசுமா செசோதோ*
- *லெபிசுமா சைமுலேட்ரிக்சு*
# கதர்னி அரிசி

**கதர்னி அரிசி** (*Katarni rice*) என்பது தனித்துவ சுவை, நறுமணம் கொண்ட குறுகிய தானியம் ஆகும். இந்த அரிசி இந்தியாவில் பீகார் மாநிலத்தில் பாகல்பூர் மற்றும் பாங்கா மாவட்டங்களில் பூர்வீகமாக விளைவிக்கப்படுகிறது. யும் கதர்னி அரிசிக்குப் பீகாரில் மட்டுமின்றி நாடு முழுவதும் தேவை உள்ளது.  
தனிச்சிறப்பு கொண்ட கதர்னி அரிசி அழிவின் அச்சுறுத்தலை தற்பொழுது எதிர்கொண்டுள்ளது. 1991-92 முதல், கதர்னி நெல் சாகுபடி பரப்பில் குறிப்பிடத்தக்க வீழ்ச்சி ஏற்பட்டுள்ளது. நீர்ப்பாசனச் செலவு அதிகரிப்பு, மற்ற நெல் வகைகளின் அதிக உற்பத்தி, சந்தையில் கலப்பட வகை அறிமுகம் காரணமாக உள்ளூர் மற்றும் உலக சந்தையில் இதன் தேவை குறைந்து வருகிறது. இது சமீபத்தில் பீகாரின் பாகல்பூர், பாங்கா மற்றும் முங்கர் மாவட்டங்களின் கீழ் உள்ள சில பகுதியில் புவியியல் சார் குறியீட்டினை இதன் தனித்துவமான பண்புகள் காரணமாகப் பெற்றுள்ளது.  
கதர்னி அரிசி பண்புகள்: பயிர் காலம் (நாட்கள்): 160; மகசூல் (t/ha): 1-1.5; தாவர உயரம் (செ.மீ): 130-175; தானிய அளவு: சிறியது; தானிய வாசனை: வலுவானது.
# சத்யா 2

**சத்யா 2** என்பது 25 அக்டோபர் 2021 ஆம் ஆண்டு முதல் ஜீ தமிழ் தொலைக்காட்சியில் திங்கள் முதல் சனி வரை மாலை ஒளிபரப்பான குடும்ப பின்னணியைக் கொண்ட காதல் தொலைக்காட்சி நாடகத் தொடர் ஆகும். இந்த தொடர் சத்யா என்ற தொடரின் தொடர்சியாக உருவாக்கப்பட்டுள்ளது.  
இந்த தொடர் ராஜம்மாள் படைப்புகள் தயாரிப்பில், ஏ.ஆர். கார்த்திக் என்பவர் இயக்கத்தில் ஆயிஷா மற்றும் விஷ்ணு ஆகியோர் முதன்மைக் கதாபாத்திரத்தில் நடித்துள்ளார்கள். ஒரே உருவ ஒன்றமையில் உள்ள சத்யா, நித்தியா ஆகியோரையும் சத்யாவின் முன்னாள் கணவன் பிரபுவை சுற்றி கதை நகர்கிறது. இந்த தொடரின் இறுதி அத்தியாயம் 9 அக்டோபர் 2022 அன்று ஒளிபரப்பப்பாகி, 303 அத்தியாயங்களுடன் நிறைவு பெற்றது.
# சத்யா 2

## கதைச் சுருக்கம்

கருக்கலைப்புக்கு காரணமான சத்யாவை வீட்டில் இருந்து பிரபு துரத்துகிறார், ஆனால் உண்மை என்னவென்றால், பிரபு தனது காரில் சத்யாவை கொடூரமாக தாக்கியதே கருக்கலைப்புக்கு காரணமானது. ஆனால் இதை பிரபு அறியாவிட்டாலும், சத்யா இந்த உண்மையை மறைக்கிறார்.  
5 ஆண்டுகளுக்குப் பிறகு பிரபு மும்பையிலிருந்து திரும்பும் பிரபு நித்யா மற்றும் சத்யாவின் உருவ ஒற்றுமையால் குழப்பம் அடைகின்றான். பின்னர் நித்யாவின் அழகில் பிரபு மெய்சிலிர்க்கிறார். அதை தொடர்ந்து பிரபு சத்யாவையும் பார்க்க நேர்ந்தது. நித்யாவிற்கும் சத்யாவிற்கும் உள்ள ஒற்றுமையை பிரபு கண்டறிந்தார். பிரபு தனது தவறான எண்ணத்தில் இருவரிடமும் ஆணவமாக நடந்து கொள்கிறார். இந்த கதை சத்யா, நித்யா மற்றும் பிரபுவை சுற்றி அவர்களுக்கு ஏட்படும் மோதல் மற்றும் காதலை சுற்றி உருவாக்கப்பட்டுள்ளது.
# சத்யா 2

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.  
| -align= | 2021 |
| --- | --- |
# சத்யா 2

## சர்வதேச ஒளிபரப்பு

- இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.
# ஓமிக்குரோன் திரிபு

**ஓமிக்குரோன் திரிபு** (*SARS-CoV-2 Omicron variant*) தென்னாப்பிரிக்காவில் கண்டுபிடிக்கப்பட்டுள்ள புதிய வகை கொரோனா வைரசு வேற்றுருவம் ஆகும். இந்த மாறுபாடு முதலில் 2021 ஆம் ஆண்டு நவம்பர் 24 ஆம் தேதியன்று தென்னாப்பிரிக்காவிலிருந்து உலக சுகாதார அமைப்புக்கு தெரிவிக்கப்பட்டது. இப்புதிய வகை கொரோனா வைரசு போட்சுவானா, பெல்சியம், ஆங்காங், இசுரேல், செருமனி, இத்தாலி, இங்கிலாந்து மற்றும் சில ஐரோப்பிய நாடுகளில் கண்டறியப்பட்டுள்ளது.  
ஆல்பா, பீட்டா, டெல்டா என்ற உருமாற்றங்களைத் தொடர்ந்து வைரசின் மரபணு வரிசையில் ‘பி.1.1.529’ எனும் புதிய பிறழ்வு ஏற்பட்டு ஓமைக்ரான் வேற்றுருவம் தோன்றியுள்ளது என உலக சுகாதார நிறுவனம் 2021 ஆம் ஆண்டு நவம்பர் மாதம் 26 ஆம் தேதியன்று அறிவித்துள்ளது.
டெல்டா வகை கொரோனா திரிபுடன் ஒப்பிடுகையில் ஓமைக்ரான் ஒரு நபரிடம் இருந்து இன்னொரு நபருக்கு எளிதில் பரவும் தன்மை கொண்டதா என்பது குறித்து துல்லியமாக முடிவுகள் அறிவிக்கப்படவில்லை. ஆர்டி-பி சி ஆர் பரிசோதனைகள் மூலம் இத்தீநுண்மி பரவல் தன்மையைக் கண்காணிக்க முடியும்.
# ஓமிக்குரோன் திரிபு

## வரலாறு

தென் ஆப்பிரிக்காவில் ஒரு தனியார் மருத்துவமனையில் பணிபுரியும் மருத்துவர் ஏஞ்சலிக் கோட்சி என்பவர் அங்கு வந்த சில நோயாளிகளிடம் புதிய வகை கொரோனாவிற்கான அறிகுறிகள் தென்பட்டதை முதன்முதலில் கண்டறிந்தார்.  
நோய் அறிகுறிகள், டெல்டா வகை நோய் அறிகுறிகளை விட வித்தியாசமாக உள்ளதாக ஏஞ்சலிக் குறிப்பிட்டுள்ளார். மேலும் குறைவான அறிகுறிகள் மட்டுமே கொண்டுள்ள இந்த ஓமைக்ரான் கொரோனா நோய் வாசனை மற்றும் சுவை இழப்பு, ஆக்சிசன் குறைவு போன்ற பெரிய அளவு பாதிப்புகளை நோயாளிகளுக்கு ஏற்படுத்தவில்லை என்றும் இந்த வகை கொரோனா வந்தவர்களுக்கு 1-2 நாட்கள் பசியின்மையும் தலைவலி மற்றும் உடல் வலி ஆகிய பாதிப்புகள் மட்டுமே அறியப்பட்டது என்றும் அவர் கூறியுள்ளார்.  
தென்னாப்பிரிக்காவில் கிடைத்த முக்கிய தரவுகளின் அடிப்படையில், ஓமைக்ரான் வகை கொரோனா மிக வேகமாக பரவுகிறதே தவிர இது டெல்டா வகையை போன்று மோசமானதாக இல்லை என்று வைரசு ஆராய்ச்சியாளர் மார்க் வான் ரான்சுட் கூறுகிறார். ஓமைக்ரான் கொரோனா டெல்டா வகையை விடவும் அதி வேகமாக பரவ கூடியதாக உள்ளது என்று உலக சுகாதார நிறுவனமும் குறிப்பிடுகிறது.  
இசுரேலைச் சேர்ந்த கொரோனா வைரசு துறையின் தலைவரும் பேராசிரியருமான திரோர் மெசோராக்கும் இந்த புது வகை கொரோனா வைரசு தொற்று பெரிய அளவிற்கு பாதிப்பு கொண்டதாக இல்லை என்று கூறியுள்ளார்.
# ஓமிக்குரோன் திரிபு

## நோய் அறிகுறிகள்

28 நவம்பர் 2021 இல் உலக சுகாதார அமைப்பின் கருத்தின்படி "ஒமிக்ரான் தொடர்புடைய அறிகுறிகள் மற்ற வகைகளில் இருந்து வேறுபட்டவை என்று கூறுவதற்கு தற்போது எந்த தகவலும் இல்லை" என்பதாகும்.  
நோய் கட்டுப்பாட்டு மையம் திசம்பர் முதல் தேதியிலிருந்து திசம்பர் 7 வரை ஒரு வாரம் நடத்திய ஆய்வில், "பொதுவாகன அறிகுறிகளாக இருமல், சோர்வு மற்றும் மூச்சு திணறல் அல்லது மூக்கு ஒழுகுதல்" என்று கண்டறியப்பட்டது.
# ஓமிக்குரோன் திரிபு

## பாதுகாப்பு

புதிதாக பரவத் தொடங்கியுள்ள ஒமைக்ரான் வகை கொரோனா தொற்றை, மரபணு பகுப்பாய்வு முறையில் கண்டறிய வழக்கமாக 7 நாட்கள் வரை காத்திருக்க வேண்டியுள்ளது. இந்நிலையில் உலக சுகாதார அமைப்பு தக்பாத் என்ற சோதனையை பரிந்துரைத்துள்ளது. இப்பரிசோதனையை மேற்கொண்டால், 3 மணி நேரத்திலேயே மரபணுவில் ஏதேனும் மாற்றங்கள் ஏற்பட்டுள்ளதா என்பதை கண்டறிய முடியும்.
# சிறகில்லாப் பூச்சிகள்

**ஏடெரிகோட்டா** (*Apterygota*) என்பது சிறிய, சுறுசுறுப்பான பூச்சிகளின் துணை வகுப்பினைக் குறிப்பதாகும். மற்ற பூச்சிகளிலிருந்து இவை இறக்கைகள் இல்லாததால் வேறுபடுகிறது. இராமபாணப் பூச்சி, பையர்பிரட், மற்றும் துள்ளும் முடிவால் இத்தகைய பூச்சிகளுக்குச் சிறந்து உதாரணங்களாகும். இவை 417 முதல் 354 மில்லியன் ஆண்டுகளுக்கு முன்பு டெவோனியக் காலத்தில் தோன்றியதாக புதைபடிமங்கள் மூலம் அறியப்படுகிறது.  
இந்த பூச்சிகளின் இளம்பூச்சி உருமாற்றம் பெருமளவில் மேற்கொள்வதில்லை. எனவே இவை முதிர்ந்த பூச்சிகளைப் போன்றே காணப்படும். இவற்றின் தோல் மெல்லியதாக இருப்பதால், ஒளி ஊடுருவக்கூடியதாக இருக்கும்.  
இந்த இறக்கையில்லா பூச்சிகளில் எந்தவொரு சிற்றினமும் ஆபத்தில் இருப்பதாகப் பட்டியலிடப்படவில்லை.  
ஏடெரிகோட்டா என்ற சொல் இறக்கையற்ற பூச்சிகளின் இரண்டு தனித்தனி கிளைகளைக் குறிக்கிறது: ஆர்க்கியோனாத்தாவில் துள்ளும் முடிவால் வகைகளை உள்ளடக்கியது. சைஜென்டோவில் வெள்ளிமீன் மற்றும் பையர்பிரட் உள்ளன. சைஜென்டோமா உயிரினக் கிளையில் டைகோண்டைலியா உள்ளது. இது சிறகுடன் கூடிய பூச்சிகளை உள்ளடக்கி அனைத்து பூச்சிகளையும் கொண்டது. ஏடெரிகோட்டா தனிக் கிளையாக இல்லாமல் பலதொகுதியினை கொண்டதாகும்.
# சிறகில்லாப் பூச்சிகள்

## சிறப்பியல்புகள்

ஏடெரிகோட்டா பூச்சிகளின் முதன்மையான பண்பு, அவை பழமையான இறக்கைகள் இல்லாமல் இருப்பதாகும். தெள்ளு போன்ற வேறு சில பூச்சிகளுக்கும் இறக்கைகள் இல்லை என்றாலும், இவை சிறகுகள் கொண்ட பூச்சிகளிலிருந்து வந்தவை. ஆனால் பரிணாம வளர்ச்சியின் போது சிறகுகளை இழந்துவிட்டன. இதற்கு நேர்மாறாக, ஏடெரிகோட்டா என்பது பூச்சிகளின் பழமையான குழுவாகும். இவை இறக்கைகள் உருவாவதற்கு முன்பு தோன்றி பிற பண்டைய வரிசைகளிலிருந்து வேறுபட்டன. எவ்வாறாயினும், ஏடெரிகோட்டா, உயரத்திலிருந்து இயக்கப்பட்ட, வான்வழி சறுக்கு வம்சாவளியை நிரூபிக்கும் திறனைக் கொண்டுள்ளன. ஏடெரிகோட்டகளில் இந்த சறுக்கும் பொறிமுறையானது பரிணாம அடிப்படையில் தோன்றிய பண்பாக ஆராய்ச்சியாளர்களால் பரிந்துரைக்கப்படுகிறது. இதிலிருந்து இறக்கைகள் கொண்ட பூச்சிகள் பின்னர் பறக்கும் திறனைப் பெற்றிருக்கலாம்.  
ஏடெரிகோட்டா மற்ற பூச்சிகளுடன் பகிர்ந்து கொள்ளப்படாத பல பழமையான பண்புகளைக் கொண்டுள்ளன. பெண்ணின் அகக்கருவுறுவதை விட, விந்தணு பொதிகளை அல்லது விந்தணுக்களை ஆண்கள் செலுத்துகின்றனர். முட்டை பொரித்து வெளிவரும் இளம் உயிரிகள் முதிர்ந்த உயிரிகளை ஒத்திருக்கின்றன. இவை குறிப்பிடத்தக்க உருமாற்றம் இல்லாமல் உள்ளன. மேலும் அடையாளம் காணக்கூடிய இளம்பூச்சி நிலைகளும் இல்லை. இவை வாழ்நாள் முழுவதும் தோலுரித்தலை மேற்கொள்கின்றன.பாலியல் முதிர்ச்சியை அடைந்த பிறகு பல வளர்நிலை கொண்டுள்ளன. அதேசமயம் மற்ற எல்லாப் பூச்சிகளும் பாலியல் முதிர்ச்சியடையும் போது ஒரே ஒரு வளர்நிலையினை மட்டுமே கொண்டுள்ளன.  
ஏடெரிகோட்டா வயிற்றுப்புறத்தில் "*இசுடைலி*" எனப்படும் சிறிய வயிற்றுப்புற கால்களைக் கொண்டுள்ளன. ஆனால் இவை இடப்பெயர்வில் எந்தப் பங்கையும் வகிக்காது. வயிற்றுடன் இணைக்கப்பட்டுள்ளன *செர்சி* மற்றும் ஒரு ஒற்றை மைய வால் இழை, அல்லது வால் கூர் நீட்சியினை கொண்டுள்ளது.
# சிறகில்லாப் பூச்சிகள்

## வரலாறு

ஏடெரிகோட்டா வகைப்பாடு காலப்போக்கில் பல மாறுபாடுகளைக் கொண்டது. 20ஆம் நூற்றாண்டில், துணைவகுப்பில் நான்கு வரிசைகள் சேர்க்கப்பட்ட. இவை கோலெம்போலா, புரோடுரா, தைபுலாரா மற்றும் தைசானுரா ஆகும். மிக சிக்கலான கிளைபாட்டியல் ஆய்வுக்குப் பின் துணைப்பிரிவு பல்வேறு தொகுதிமரபுடையது என நிரூபிக்கப்பட்டது. முதல் மூன்று குழுக்கள் ஒரு ஒற்றைத் தொகுதி மரபினை உருவாக்கியபோது, எண்டோக்னாதா, தலை ஓட்டுடன் பக்கவாட்டு மற்றும் வயிற்றுப் பகுதிகளால் உருவாக்கப்பட்ட பொதி வாய்ப் பகுதிகளை மறைப்பதன் மூலம் வேறுபடுகிறது. தைசனுரா (ஜிஜென்டோமா மற்றும் ஆர்க்கியோக்னாதா ) சிறகுகள் கொண்ட பூச்சிகளுடன் மிகவும் நெருங்கிய தொடர்புடையதாகத் தோன்றியது. சினாபோமாரி குறிப்பிடத்தக்க ஒற்றைத்தொகுதிமரபு உயிரினத் தோற்றத்தினை நிரூபிப்பதாக உள்ளது. இதில் தைசானூரா மற்றும் டெரிகோட்டாவில் உணர்கொம்பில் தசைகள் இல்லாமல், உணர்கொம்பு இழைகளுடன் எண்டோநாத்த, பலகாலி, மற்றும் ஓட்டுமீன்கள் உள்ளது போன்று காணப்படுகிறது. இந்த காரணத்திற்காக, முழு குழுவும் பெரும்பாலும் அமியோசெராட்டா என்று அழைக்கப்படுகிறது. அதாவது "உணர்கொம்பு தசைகள் இல்லாதது" என்பதாகும்.  
எவ்வாறாயினும், சைஜென்டோமா இப்போது ஆர்க்கியோக்னாதாவை விட டெரிகோட்டாவுடன் மிகவும் நெருக்கமான தொடர்புடையதாகக் கருதப்படுகிறது. இதனால் அமியோசெரேட் ஆப்டெரிகோட்கள் கூட பலபிரிவுடையதாக ஆகிறது. மேலும் தைசனுராவை இரண்டு தனித்தனி ஒற்றைப் மரபு வரிசையாகப் பிரிக்கின்றது.
# கோவிட்-19

**கொரோனா வைரஸ் நோய் 2019** (*Coronavirus disease 2019*) (சுருக்கமாக **கோவிட்-19** (*COVID-19*) என்பது கடுமையான தீவிர சுவாசத் தொகுதி கொரோனா வைரஸ் 2 (SARS-CoV-2) மூலம் ஏற்படும் ஒரு தொற்றுநோய் ஆகும். முதன் முதலில் இது சீனாவின் ஊகான் பகுதியில் திசம்பர் 2019 இல் கண்டறியப்பட்டது. இந்நோய் உலகளவில் பரவி கோவிட்-19 பெருந்தொற்று என மாறியது.
# கோவிட்-19

## மேலதிக வாசிப்பு

-
-
-
# Module:Subject bar
-- assume args are being passed directly in from the debug console or from another Lua module.
local origArgs
if == mw.getCurrentFrame then
origArgs = :getParent.args
for k, v in pairs(.args) do
origArgs = .args
break
end
else
origArgs =
end
-- Remove blank arguments.
local args = {}
for k, v in pairs(origArgs) do
if v ~= '' then
args[k] = v
end
end
return :extensionTag{ name = 'templatestyles', args = { src = 'Subject bar/styles.css'} } .. p._main(args) .. redlinkedportal
end  
return p
# கோலாலம்பூர் மாநகரத்தின் தமிழ்ப்பள்ளிகள்

மலேசியா; கோலாலம்பூர் கூட்டரசு மாநகரத்தில் 2020-ஆம் ஆண்டில், **15 தமிழ்ப்பள்ளிகள்** இருந்தன. மொத்தம் **3,443 மாணவர்கள்** கல்வி பயின்றனர். **335 ஆசிரியர்கள்** பணி புரிந்தார்கள். மலேசியக் கல்வியமைச்சு வெளியிட்ட புள்ளிவிவரங்கள்.
# கோலாலம்பூர் மாநகரத்தின் தமிழ்ப்பள்ளிகள்

## கோலாலம்பூர் கூட்டரசு மாநகரத்தில் உள்ள தமிழ்ப்பள்ளிகளின் பட்டியல்

| WBD0168 | ஜாலான் ராஜா லவுட்
Jalan Raja Laut | SJK(T) Appar | **அப்பர் தமிழ்ப்பள்ளி** | 50350 | கோலாலம்பூர் | 75 | 12 |  |
| --- | --- | --- | --- | --- | --- | --- | --- | --- |
| NBD6001 | பங்சார் சாலை
Jalan Bangsar | SJK(T) Jalan Bangsar | **பங்சார் தமிழ்ப்பள்ளி** | 59000 | கோலாலம்பூர் | 90 | 11 |  |
| WBD0170 | செராஸ்
Cheras | SJK(T) Cheras | **செராஸ் தமிழ்ப்பள்ளி** | 56100 | கோலாலம்பூர் | 241 | 25 |  |
| WBD0171 | துன் ரசாக் சாலை
Jalan Tun Razak | SJK(T) Fletcher | **பிளேட்சர் தமிழ்ப்பள்ளி** | 53200 | கோலாலம்பூர் | 288 | 34 |  |
| WBD0172 | கம்போங் பண்டான்
Kampung Pandan | SJK(T) Kg Pandan | **கம்போங் பண்டான் தமிழ்ப்பள்ளி** | 55100 | கோலாலம்பூர் | 231 | 24 |  |
| WBD0174 | சான் பெங் சாலை
Jalan San Peng | SJK(T) Jln San Peng | **சன் பெங் தமிழ்ப்பள்ளி** | 55200 | கோலாலம்பூர் | 91 | 16 |  |
| WBD0175 | செந்தூல்
Sentul | SJK(T) Sentul | **செந்தூல் அரசினர் தமிழ்ப்பள்ளி** | 51000 | கோலாலம்பூர் | 280 | 30 |  |
| WBD0176 | செந்தூல் சாலை
Jalan Sentul | SJK(T) St. Joseph | **செயிண்ட் ஜோசப் தமிழ்ப்பள்ளி** | 51000 | கோலாலம்பூர் | 151 | 17 |  |
| WBD0177 | செந்தூல்
Sentul | SJK(T) Thamboosamy Pillai | **தம்புசாமி பிள்ளை தமிழ்ப்பள்ளி** | 51000 | கோலாலம்பூர் | 235 | 25 |  |
| WBD0178 | பிரிக்பீல்ட்ஸ்
Brickfields | SJK(T) Vivekananda | **விவேகானந்தா தமிழ்ப்பள்ளி (கோலாலம்பூர்)** | 50470 | கோலாலம்பூர் | 350 | 28 |  |
| WBD0181 | புக்கிட் ஜாலில்
Bukit Jalil | SJK(T) Ladang Bukit Jalil | **புக்கிட் ஜாலில் தமிழ்ப்பள்ளி** | 50470 | கோலாலம்பூர் | 350 | 28 |  |
| WBD0184 | கெப்போங்
Kepong | SJK(T) Ladang Edinburgh | **எடின்பரோ தோட்டத் தமிழ்ப்பள்ளி** | 52100 | கோலாலம்பூர் | 364 | 27 |  |
| WBD0191 | பெட்டாலிங் லாமா
Petaling Lama | SJK(T) Saraswathy | **சரஸ்வதி தமிழ்ப்பள்ளி** | 58200 | கோலாலம்பூர் | 377 | 27 |  |
| WBD0192 | சிகாம்புட்
Segambut | SJK(T) Segambut | **சிகாம்புட் தமிழ்ப்பள்ளி** | 51200 | கோலாலம்பூர் | 317 | 27 |  |
| WBD0193 | சுங்கை பிசி
Sungai Besi | SJK(T) Sg Besi | **சுங்கை பிசி தமிழ்ப்பள்ளி** | 57000 | கோலாலம்பூர் | 157 | 18 | } |
# சான்டிரா மேசன்

**சான்டிரா மேசன்** (*Dame Sandra Prunella Mason*, QC; பிறப்பு: 17 சனவரி 1949), பார்படோசின் அரசியல்வாதியும், வழக்கறிஞரும், பார்படோசின் முதலாவது குடியரசுத் தலைவரும் ஆவார். இவர் 2018 முதல் 2021 வரை நாட்டின் 8-ஆவதும் கடைசியுமான ஆளுநராகப் பதவியில் இருந்தார். 2021 நவம்பர் 21 இல் பார்படோசு முடியாட்சியில் இருந்து குடியரசாக மாறியதை அடுத்து இவர் அந்நாட்டின் முதலாவது குடியரசுத் தலைவராகப் பதவி ஏற்றார்.  
வழக்கறிஞரான சாண்டிரா மேசன், செயிண்ட் லூசியாவின் உயர் நீதிமன்ற நீதிபதியாகவும், மேன்முறையீட்டு நீதிமன்ற நீதிபதியாகவும் பதவியில் இருந்தார். பார்படோசின் சட்டவுரைஞர் குழாமின் முதலாவது பெண் ஆவார். 2018 இவர் பார்படோசின் 8-ஆவது ஆளுநராக நியமிக்கப்பட்டார்.
# குலிகோமார்பா

**குலிகோமார்பா** (*Culicomorpha*) என்ற பெரும்வரிசையில் நிமட்டோசெர்கா உள்ளிட்ட கொசு, கருப்பு ஈ, மற்றும் பல அழிந்துபோன மற்றும் வாழும் பூச்சி குடும்பங்கள் உள்ளன.
# குலிகோமார்பா

## வகைப்பாடு

வாழும் குடும்பங்கள்  
- பெரும்குடும்பம் குலிகோய்டியா
- டைக்சிடே- சிற்றீ
- கோரித்ரெலிடே- தவளை-சிற்றீ
- சாபோரிடே -பாண்டம் சிற்றீ
- குலுசிடே-கொசுக்கள்
- சூப்பர் குடும்பம் சிரோனோமைடியா
- தாமாலேடே-தனிச்சிற்றீ
- சிமுலிடே - கருப்பு ஈக்கள் மற்றும் எருமை ஈ
- செரடோபோகோனிடே -கடிசிறீசிரோனோமிடே -குருட்டுக் கொசு  
அழிந்துபோன குடும்பங்கள்  
- அசியோகாபோரிடே (சுராசிக் மேல்காலம்)
- அர்சிடெண்டிபெடிடே (மேல் ட்ரயாசிக்)
- புரோடென்டிபெடிடே (மத்திய ஜுராசிக்)
- மெசோபாண்டஸ்மாடிடே (மத்திய சுராசிக்)
# திரிபுரம் (இந்து தொன்மவியல்)

வடிவான திரிபுராந்தகர் திரிபுரங்களை நோக்கி அம்பு விடும் காட்சி. திரிபுராந்தகர் மேரு மலையை வில்லாகவும், வாசுகியை நாணாகவும், சூரியன், சந்திரன் ஆகியோரை தேர்ச் சக்கரங்களாகக் கொண்டு திரிபுரங்கள் மீது அம்புகளை தொடுக்கும் காட்சி.]]  
**திரிபுரம்** அல்லது **முப்புரம்** (**Tripura,**) என்பது வானத்தில் பறக்கும் வகையிலான கோட்டைகளுடன் கூடிய மூன்று நகரங்கள் ஆகும். இந்த நகரங்கள் இரும்பு, வெள்ளி மற்றும் தங்கத்திலானவைகள். இதனை நிறுவியவர் அசுரர் குல கட்டிடக் கலைஞராகிய மயன் ஆவார். இந்த திரிபுரங்களை ஆட்சி செய்வதர்கள் தாரகன் எனும் அசுரரின் மகன்களான தாரகாட்சன், கமலாட்சன், வித்யுன்மாலி ஆவார். இந்த அசுர சகோதர்கள் செய்த கொடுமைகளால், சிவபெருமான் இந்த அசுர சகோதரர்களையும், அவர்களின் திரிபுரங்களையும் எரித்ததால் திரிபுராந்தகர் எனப்போற்றப்பட்டார்.
# பெல்லாரியின் வரலாறு

பெல்லாரியின் வரலாறு (*History of Bellary*) பல்லாரி எனவும் உச்சரிக்கப்படும் பெல்லாரி இந்தியாவின் கர்நாடக மாநிலத்திலுள்ள பெல்லாரி மாவட்டத்தின் ஒரு வரலாற்று நகரமாகும்.
# பெல்லாரியின் வரலாறு

## பல்லாரி பகுதியின் வரலாற்றுப் பெயர்கள்

- குந்தல தேசம்
: பல்லாரி ஒரு காலத்தில் குந்தல தேசம் (குந்தல நாடு) அல்லது குந்தல விஷயா (குந்தல விஷயம்) (விஷய - ஒரு பிராந்தியப் பிரிவு அல்லது ஒரு இராச்சியத்தின் மாவட்டம்) என்றும் அழைக்கப்படும் ஒரு பகுதியின் ஒரு பகுதியாக இருந்தது. பல கல்வெட்டுகள் மேற்கு சாளுக்கியர்களை குந்தலா அல்லது கொண்டலாவின் ஆட்சியாளர்கள் என்று குறிப்பிடுகின்றன.  
- சிந்தாவடி
: மேலைக் கங்கர்களின் காலத்து தலக்காடு கல்வெட்டு, இன்றைய பல்லாரி, ஆவேரி, கதக் - பெட்டகேரி, தார்வாடு, கொப்பள், பாகல்கோட் மாவட்டங்களின் பகுதிகள் அல்லது முழுவதுமாக உள்ள ஒரு குறிப்பிட்ட சிந்தா பிரதேசத்தைப் பற்றி பேசுகிறது. யாதவர்கள் கல்யாணி சாளுக்கியர்களின் பல கல்வெட்டுகள் இந்த பகுதிகளை சிந்தாவடி அல்லது சிந்தாவடி-நாடு (சிந்தவாடி-1000) என்று குறிப்பிடுகின்றன.  
- நொளம்பாவடி
: மேலைச் சாளுக்கியர்களின் ஆட்சியின் போது, பெல்லாரியைச் சுற்றியுள்ள பகுதிகள் *நொளம்பாவடியின்* ஒரு பகுதியாக இருந்தது (நொளம்பாவடி 32000என குறிப்பிடப்படுகிறது), இதில் தற்போதைய பகுதிகளான Shivamogga, சித்ரதுர்கா, தாவண்கரே, பல்லாரி , அனந்தபூர் மாவட்டம் ஆகியவைகள் அடங்கும். மேலும், சில கல்வெட்டுகள் நொளம்பவாடி-நாடு குந்தல தேசத்தின் ஒரு பகுதியாக இருந்ததாக குறிப்பிடுகின்றன
# பெல்லாரியின் வரலாறு

## காலவரிசை

- **கற்காலம்**  
: பெல்லாரியைச் சுற்றி ஏராளமான புதிய கற்கால தொல்லியல் தளங்கள் கண்டுபிடிக்கப்பட்டுள்ளன. நகரத்திற்கு மிக அருகில் உள்ள சில சாம்பல் மேடுகள், பெல்லாரி மாவட்டத்தில் உள்ள சங்கனகல்லு, புத்திஹால், குடிதினி, தெக்கலகோட்டை, கிரேகுட்டா, குப்கல், ராய்ச்சூர் மாவட்டத்தில் மஸ்கி ,அனந்தபுரம் மாவட்டத்தில் பால்வாய் & வேல்புமுடுகு ஆகியவை. இந்த சாம்பல் மேடுகள் புதிய கற்காலத்தைச் சேர்ந்த கால்நடை மேய்ப்பவர்களால் செய்யப்பட்ட சடங்குகளின் சாணம் குவிந்து எரிக்கப்பட்டது.
: 1,000 ஏக்கர் (4.0 கிமீ2) பரப்பளவில் பரந்து விரிந்துள்ள சங்கனக்கல்லு குடியிருப்பு, பெல்லாரியைச் சுற்றி அறியப்பட்ட மிகப் பெரிய புதிய கற்கால வளாகங்களில் ஒன்றாகும்.
# சாருக்

**சாருக்** என்பவர் 1405 முதல் 1447 வரை தைமூரியப் பேரரசை ஆண்ட ஆட்சியாளர் ஆவார். இவர் 20 ஆகஸ்ட் 1377 அன்று பிறந்து 13 மார்ச் 1447 அன்று இறந்தார்.  
இவர் மத்திய ஆசிய மன்னனான தைமூரின் மகன் ஆவார். எனினும் இவர் தைமூரியப் பேரரசின் கிழக்குப் பகுதிகளை மட்டுமே ஆண்டார். மேற்குப் பகுதிகளை தைமூரின் இறப்பிற்குப் பிறகு மற்றவர்கள் பிடித்துக் கொண்டனர்.  
பட்டுப் பாதையை தன் கட்டுப்பாட்டில் வைத்திருந்ததன் காரணமாக செல்வந்தர் ஆனார். இவரது தலைநகரம் ஹெராத் ஆகும்.
# சிலாங்கூர் மாநிலத்தின் தமிழ்ப்பள்ளிகள்

மலேசியா; சிலாங்கூர் மாநிலத்தில் உள்ள 9 மாவட்டங்களிலும் **99 தமிழ்ப் பள்ளிகள்** உள்ளன. மலேசிய கல்வி அமைச்சு வெளியிட்ட புள்ளிவிவரங்கள்:  
- **2022-ஆம் ஆண்டு** புள்ளிவிவரங்கள்: **பள்ளிகள்: 99**; **மாணவர்கள் 26,393**; **ஆசிரியர்கள் 2,162**
- **2020-ஆம் ஆண்டு** புள்ளிவிவரங்கள்: **பள்ளிகள்: 97**; **மாணவர்கள் 26,506**; **ஆசிரியர்கள் 2,155**
# சிலாங்கூர் மாநிலத்தின் தமிழ்ப்பள்ளிகள்

## சிலாங்கூர் மாநிலத்தில் உள்ள தமிழ்ப்பள்ளிகளின் பட்டியல்

| கிள்ளான் மாவட்டம் | 13 | 7,487 | 491 | 6,761 | 481 |  |
| --- | --- | --- | --- | --- | --- | --- |
| கோலா லங்காட் மாவட்டம் | 13 | 2,054 | 220 | 2,061 | 219 |  |
| கோலா சிலாங்கூர் மாவட்டம் | 18 | 1,676 | 221 | 1,664 | 251 |  |
| உலு லங்காட் மாவட்டம் | 8 | 2,939 | 216 | 3,129 | 234 |  |
| உலு சிலாங்கூர் மாவட்டம் | 13 | 1,525 | 148 | 1,509 | 143 |  |
| சபாக் பெர்ணம் மாவட்டம் | 2 | 157 | 22 | 119 | 24 |  |
| கோம்பாக் மாவட்டம் | 6 | 2,868 | 210 | 2,814 | 242 |  |
| பெட்டாலிங் மாவட்டம் | 18 | 6,880 | 484 | 7,015 | 426 |  |
| சிப்பாங் மாவட்டம் | 8 | 1,329 | 143 | 1,321 | 142 |  |
| **மொத்தம்** | **99** | **26,506** | **2,155** | **26,393** | **2,162** | } |
# சிலாங்கூர் மாநிலத்தின் தமிழ்ப்பள்ளிகள்

## சிலாங்கூர் மாநிலத்தில் உள்ள தமிழ்ப்பள்ளிகளின் பட்டியல்

### கிள்ளான் மாவட்டம்

மலேசியா; சிலாங்கூர்; கிள்ளான் மாவட்டத்தில் *(Klang District)* 14 தமிழ்ப்பள்ளிகள் உள்ளன. 7,487 மாணவர்கள் பயில்கிறார்கள். 491 ஆசிரியர்கள் பணியாற்றுகிறார்கள்.
|**பத்து அம்பாட் தமிழ்ப்பள்ளி**
|41000
|கிள்ளான்
|325
|33
|-
|BBD0061
|பிராபர்டன் தோட்டம்
|SJK(T) Ladang Brafferton
|**பிராபர்டன் தோட்டத் தமிழ்ப்பள்ளி**
|42200
|காப்பார்
|36
|9
|-
|BBD0062
|புக்கிட் ராஜா
|SJK(T) Ladang Bukit Rajah
|**புக்கிட் ராஜா தோட்டத் தமிழ்ப்பள்ளி**
|41050
|கிள்ளான்
|145
|12
|-
|BBD0072
|கெமுனிங் உத்தாமா
|SJK(T) Ladang Emerald
|**எமரால்ட் தோட்டத் தமிழ்ப்பள்ளி**
|42450
|கிள்ளான்
|582
|36
|-
|BBD0074
|பண்டார் புக்கிட் திங்கி
|SJK(T) Ladang Highlands
|**ஹைலண்ட்ஸ் தோட்டத் தமிழ்ப்பள்ளி**
|41200
|கிள்ளான்
|1,083
|57
|-
|BBD0075
|ஜாலான் அக்கோப்
|SJK(T) Ladang Jalan Acob
|**ஜாலான் அக்கோப் தோட்டத் தமிழ்ப்பள்ளி**
|42200
|காப்பார்
|119
|14
|-
|BBD0076
|கிள்ளான்
|SJK(T) Jalan Tepi Sungai
|**ஜாலான் தெப்பி சுங்கை தமிழ்ப்பள்ளி**
|41000
|கிள்ளான்
|98
|14
|-
|BBD0077
|கிள்ளான் துறைமுகம்
|SJK(T) Persiaran Raja Muda Musa
|**வாட்சன் தமிழ்ப்பள்ளி**
|42000
|கிள்ளான் துறைமுகம்
|491
|36
|-
|BBD0078
|மேரு சாலை, கிள்ளான்
|SJK(T) Jalan Meru
|**மேரு சாலை தமிழ்ப்பள்ளி**
|41050
|கிள்ளான்
|406
|34
|-
|BBD0079
|காப்பார்
|SJK(T) Methodist Kapar
|**மெதடிஸ்ட் தமிழ்ப்பள்ளி (காப்பார்)**
|42200
|காப்பார்
|641
|43
|-
|BBD0084
|தாமான் ஸ்ரீ அண்டலாஸ்
*Taman Sri Andalas*
|SJK(T) Simpang Lima
|**சிம்பாங் லீமா தமிழ்ப்பள்ளி**
|41200
|கிள்ளான்
|1706
|90
|-
|BBD0092
|கிள்ளான்
*Batu 7, Kapar*
|SJK(T) Ldg Vallambrosa
|**வல்லம்புரோசா தமிழ்ப்பள்ளி**
|42200
|கிள்ளான்
|435
|37
|-
|BBD0093
|கிள்ளான்
|SJK(T) Taman Sentosa
|**தாமான் செந்தோசா தமிழ்ப்பள்ளி**
|41200
|கிள்ளான்
|694
|38
|-
|BBD8464
|செத்தியா ஆலாம்
|SJK(T) Ladang North Hummock
|**நோர்த் ஹம்மோக் தமிழ்ப்பள்ளி**
|41050
|கிள்ளான்
|480
|28
|}